Akhannouch er født i 1961 i landsbyen Tafraout i Souss-Massa-regionen, men vokste opp i landets største by, Casablanca. Hans mor og hans søstre var overlevende etter jordskjelvet i Agadir i 1960 hvor ti av Akhannouchs familiemedlemmer mistet livet. I 1986 tok han diplomeksamen i ledelse (management) ved Université de Sherbrooke i Québec. Akhannouch er administrerende direktør i det familieeide selskapet Akwa group som er aktiv innenfor olje- og gassektoren. Han ble av i 2020 rangert som Afrikas 12. rikeste person med en formue på omtrent 2 milliarder USD.